Ruinerne blev skadet under Jordskælvet i Lissabon i 1755, og i de følgende år blev marmoren her fjernet og brugt til byggeprojekter i den nærliggende by Meknes. Franske arkæologer begyndte udgravninger her i 1915, og omfattende rester af romerbyen er blevet afdækket. Siden 2000 er udgravningerne udført af University College London og det marokkanske Institut National des Sciences de l’Archéologie et du Patrimoine, under ledelse af Elizabeth Fentress, Gaetano Palumbo og Hassan Limane. Disse udgravninger har afdækket det som ser ud til at være Idris' palads, nedenfor og vest for romerbyen. Udgravningerne har også afdækket en middelalderby.